SET สัปดาห์หน้ารีบาวด์ต่อ เริ่มเก็งงบ บจ. ปี 58
บล.โกลเบล็ก มองแนวโน้มการลงทุนในสัปดาห์หน้า เชื่อว่าตลาดฯยังมีโอกาสที่จะรีบาวด์ขึ้นไปได้ต่อ เนื่องจากหุ้นได้ปรับตัวลงไปมากแล้ว จึงคาดว่าน่าจะมีแรงซื้อคืน และอาจจะมีการสะสมหุ้นเพื่อเก็งผลประกอบการปี 2558 ด้วย พร้อมให้แนวรับ 1,235 จุด ส่วนแนวต้าน 1,250-1,260 จุด
8 ม.ค. 2559

นายชัยยศ จิวางกูร ผู้อำนวยการฝ่ายวิเคราะห์การลงทุน บล.โกลเบล็ก เปิดเผยถึงตลาดหุ้นไทยวันนี้ (8 ม.ค.) ดีดตัวขึ้นได้ในทิศทางเดียวกับตลาดหุ้นอื่นในภูมิภาคเอเชียที่ส่วนใหญ่จะอยู่ในแดนบวกราว 1-1.5% หลังคลายกังวลเรื่องของจีนจากที่ตลาดหุ้นจีนได้ยกเลิกใช้เซอร์กิตเบรกเกอร์ นอกจากนี้ ดัชนีความเชื่อมั่นผู้บริโภคของไทยก็ออกมาสูงสุดในรอบ 7 เดือน รวมถึงสัญญาณทางเทคนิคก็แสดงให้เห็นถึงการรีบาวด์ด้วย
แนวโน้มการลงทุนในสัปดาห์หน้า เชื่อว่าตลาดฯยังมีโอกาสที่จะรีบาวด์ขึ้นไปได้ต่อ เนื่องจากหุ้นได้ปรับตัวลงไปมากแล้ว จึงคาดว่าน่าจะมีแรงซื้อคืน และอาจจะมีการสะสมหุ้นเพื่อเก็งผลประกอบการปี 2558 ด้วย พร้อมให้แนวรับ 1,235 จุด ส่วนแนวต้าน 1,250-1,260 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
ADVANC ปิดที่ 144.00 บาท เพิ่มขึ้น 9.50 บาท
PTT ปิดที่ 215.00 บาท เพิ่มขึ้น 6.00 บาท
BEM ปิดที่ 5.25 บาท เพิ่มขึ้น 0.05 บาท
JAS ปิดที่ 3.00 บาท เพิ่มขึ้น 0.16 บาท
INTUCH ปิดที่ 50.75 บาท เพิ่มขึ้น 3.25 บาท
 
ที่มา: สำนักข่าวอินโฟเควสท์